**כולל קיץ-בית המדרש שערי רחמים לעדת המשהדים**

**טוש"ע יו"ד סי' קיג'- הלכות בישול עכו"ם**

**מראה מקומות ליום שלישי, טו' תמוז תש"ף**

1. כנה"ג הגב"י אות ח', פר"ח סק"ט, שלחן גבוה אות ט-י'
2. שו"ת רב פעלים ח"ד או"ח סי' ו

**בהצלחה רבה!**

כנסת הגדולה הגהות בית יוסף יורה דעה סימן קיג

ולענין הלכה, רב"י בס"ה כתב ויש מי שמתיר בשפחות שלנו ויש מי שאוסר אפילו בדיעבד. ומור"ם הגיה ובדיעבד יש לסמוך אדברי המתירין ואפילו לכתחלה נוהגים להקל בבי' ישראל כי א"א שלא יחתה א' מבני הבית מעט ע"כ. ויר' בביאור דבריו דבדיעבד יש לסמוך אדברי המתירין אפילו בדליכא חיתוי, מטעם דיש לסמוך אדברי המתירין בישול שפחות שלנו הוא הרמב"ן מטעם דיש לסמוך אדברי המתירין ב"ג בבית ישראל והוא הר"ר אברהם שהביאו התוס' והמרדכי וריב"ה. אלא שאם הפי' הוא דיש לסמוך אדברי המתירין דמתירין בישול שפחות שלנו והוא הרמב"ן, אין התר מזה אלא דוקא בעבדים ושפחות שלנו דקנויות לנו גופן בממון, או מטע' דכיון דקנויות לנו מלאכתן דישראל היא מוזהר עליו בשבת מן התורה וליתיה בכלל גוי, ולכן ליתנהו בכלל גזירת חתנות או מטעם דאין איסור משום ב"ג אלא בעושה מרצונו משום גזירת חתנות. אבל אלו השפחות והעבדים שלנו שעושין בע"כ בין ירצו בין לא ירצו אין בזה גזרת חתנות. אבל בשפחות דבארצות אשכנז דאין הגוף קנויות להם אלא הם נשכרות בכך וכך לשנה ואין מוזהרים עליהם בשבת אין להתיר דלא שייכי כל הני טעמי.

אבל אם מ"ש ובדיעבד יש לסמוך אדברי המתירין ר"ל אה"ר אברהם המתיר ב"ג בבית ישראל, טעם זה יספיק לשפחות אשכנז אעפ"י שאין קנויות ואינן מוזהרי' על שביתתן, וכן מ"ש ואפילו לכתחלה נוהגין להקל בבית ישראל שהשפחות והעבדים מבשלין בבית ישראל כי א"א שלא יחתה א' מבני הבית מעט, והוא מדברי הגהות ש"ד וכ"כ בת"ח כלל ע"ה אות י"ו והפרישה וקרוב לזה כתב רש"ל בא"ו, טעם זה יספיק אפי לשפחות אשכנז. וכן לטעם שנתן מהרי"ל בתשו' סי' רכ"א בשם הראשונים להתיר בישול שפחות שלנו, דא"א דלא נשאר שום גחלת מאתמול שהבעירו בו ישראל, וכ"כ האו"ה בכלל מ"ג אות י"ג בשם מהר"ם, וכתב דאעפ"י דבזה לא חתה כיון שחתה מאתמול שרי. והוסיף האו"ה ואפילו הביאה האש מבית הגוי נוהגין כן אפילו בשפחות של גויות נשכרות, ומיהו צריך שיהא ישראל יוצא ונכנס כדי שלא תשים השפחה דבר איסור תוך התבשיל להשביח חלקה ע"כ, ובמקומות הללו אין נוהגין התר אפילו בשפחות שלנו שהן קנויות לנו אפילו בדיעבד. ומיהו שמעתי מא"א דבשע' הדחק יש לסמוך אסברת הרמב"ן, כ"ש בהצטרף ג"כ סברת הר"ר אברהם דבביתו של ישראל לא גזרו, כ"ש אם חתה הישראל בגחלים בתחלה או בסוף. עבדים ושפחות הללו אם מלו וטבלו אעפ"י שמלו וטבלו בע"כ בישוליהם מות', הרדב"ז במודפסו' סי' מ"ט.

פרי חדש יורה דעה סימן קיג ס"ק ט

בשפחות שלנו. שקנויות לנו, דמלאכה דעבד ערל דישראל הוא דקנוי לו למעשה ידיו ומוזהר עליו בשבת מן התורה וליתיה בכלל גוים והילכך ליתיה בכלל גזרת חתנות עכ"ל תשובת רמב"ן [מיוחסות להרמב"ן סימן רפד] שהביא הב"י [עמוד יא ד"ה כתוב], אבל שפחות שנשכרות שאין אנו מוזהרין עליהם בשבת כמו שכתוב באו"ח סימן ש"ד [סעיף ג], לכולי עלמא יש לאסור ואפילו בדיעבד:

שו"ת רב פעלים חלק ד - אורח חיים סימן ו

ואשר שאלת על משרת גוי בבית ישראל והוא מבשל בשביל ישראל אם יש בזה איסור בשולי גוים, או"ד כיון שהוא משרת בבית הישראל אין בזה איסור בשולי גוים.

תשובה הנה מרן ז"ל בש"ע יו"ד סי' קי"ג ס"ד כתב יש מי שמתיר בשפחות שלנו ויש מי שאוסר ואפי' בדיעבד וכתב מור"ם בהגה ובדיעבד יש לסמוך אדברי המתירים ואפי' לכתחלה נוהגין בבית ישראל שהשפחות והעבדים מבשלים בבית ישראל כי א"א שלא יחתה אחד מבני הבית מעט עכ"ל, והנה פה עירנו בגדאד יע"א נהגו לאסור השפחות גם בדיעבד כי אנחנו קבלנו הוראת מרן ז"ל שהביא בש"ע סברת האוסרים באחרונה וידוע כי סברא שהביא באחרונה היא עיקר ולכן נהגו פה עירנו לאסור גם בדיעבד, אמנם במקומות אחרים שנהגו להתיר אין למחות בידם כי יש להם על מה שיסמוכו ועי' להרב הכנה"ג הגב"י אות ח' שכתב במקומות הללו אין נוהגים היתר אפי' בשפחות שלנו שהם קנויות לנו אפי' בדיעבד ובשעת הדחק יש לסמוך על סברת הרמב"ן ז"ל ומתיר בשפחות הקנויות לנו ע"ש.

מיהו כ"ז בשפחות שהם קנויות לנו דמלאכה דעבדי דישראל הוא ומוזהרין עליהם בשבת מן התורה הילכך ליתנהו בכלל גזירות חתנות שגזרו גבי גוים אבל שפחות שאינם קנויות לנו רק שנשכרו לשכר ואין אנחנו מוזהרין עליהם בשבת גם הרמב"ן ז"ל יודה דאסור דיש בזה איסור בשולי גוים וכמפורש כן בדברי הרמב"ן ז"ל וכ"כ הש"ך והט"ז ז"ל ע"ש.

אך יש עוד מקילין יותר גם במשרת ומשרתת גוים שאין קנוי לנו כי אם נשכר לנו כיון דהוא מבשל בבית ישראל והוא דעת הר"א ז"ל שהביא הטור וכתב בס' או"ד דגם בזה יש להתיר בדיעבד ולסמוך על הר"א שמביא הטור שבבית ישראל אין בו משום בשול גוים אף על גב דלא קי"ל כוותיה ע"ש. הרי התיר בדיעבד דווקא ולא לכתחילה ועי' להר' ש"ך סק"ז והר' הט"ז סק"ג מ"ש בזה ע"ש. והר' פר"ח סק"ט בשפחות הנשכרות שאין אנחנו מוזהרים עליהם בשבת כמ"ש בש"ע א"ח סי' ש"ד אז לכ"ע יש לאסור ואפי' בדיעבד ע"ש והרב שו"ג ז"ל ס"ק יוד /י'/ הביא דברי הפר"ח ז"ל הנז' וכתב וז"ל בידוע שנעלמו ממנו דברי האחרונים ז"ל שהביא הכנה"ג שמתירים בשפחות של אשכנז שאינם קנויות להם אלא מושכרים וכתב בשם ב"ח דכן נהגו היתר בשפחות גויות נשכרות. ומיהו צריך שיהא ישראל יוצא ונכנס כדי שלא תשים דבר איסור תוך התבשיל להשביח חלקה עכ"ל.

גם הר' בית לחם יאודה ז"ל ס"ק ט' כתב וז"ל הפר"ח מחמיר בשפחות שלנו שנשכרות אבל הט"ז והש"ך וכנה"ג מאריך מאד בזה ומסיק שמותר בשם הגהת ש"ר ות"ח והפרישה ורש"ל ומהרי"ל ואיסור והיתר ומהר"ם וב"ח. וכן נהגו היתר בשפחת נכרית מיהו /צריך/ שיהא ישראל יוצא ונכנס כדי שלא תשים דבר איסור תוך תבשיל, וכן הסמ"ע בקונטריס שלו הזהיר שלא ליתן לבשל שפחת גוים דלפעמים עושים בו דבר איסור גם תחבו כלי בשר בחלב או אפכא וגם יש בו קצת בשולי גוים עכ"ל ויש להעיר בדבריו בענין זה של גאוני אשכנז אשר קבצם יחד בדעת אחד ואין צריך להאריך יותר.

הנה כי כן אם אתה שואל על שפחות ועבדים הקנויות הנה בזה יש הרבה מתירים ואעפ"י דמרן ז"ל הביא סברת האוסרים באחרונה וכתבתי לעיל שפה בגדאד נהגו לאסור. מ"מ אם בעיר במביי נהגו כסברת המתירים לית לן בה ואעפ"י שאתה מעיר בגדאד וכתבתי שפה נהגו לאסור עכ"ז יש לך דבר זה אם הוא שעת הדחק שא"א לך להביא משרת ישראל וא"א שתבשל אשתך בעצמה במקומכם וכבר כתב הכנה"ג דבשעת הדחק יש לסמוך על הרמב"ן ז"ל ועי' להר' פר"ח ז"ל סק"ו שכתב כל כי האי אמינא בשל סופרים הלך אחר המיקל ומה גם בנידון זה דאינו אלא גזירה בעלמא עכ"ל. ולכן יש להתיר לך אם הוא שעת הדחק אעפ"י שאנחנו מבני עירנו בגדאד יע"א דנהגו להחמיר בזה ורק בתנאי שיהא ישראל נכנס ויוצא כדי שתהיה השפחה מרתתת שלא תעשה דבר איסור להשביח מעשה ידיה או שלא תשמש בכלי חלב בבשר וכיוצא בזה וכמ"ש הסמ"ע ז"ל הנז"ל.

ואם השאלה שלך על משרת או משרתת גוים שאינם קנוים לך אלא נשכרים אצלך לשרת בשכירות דבזה הרמב"ן ז"ל לא התיר הא ודאי דיש להחמיר בזה וכמ"ש הר' פר"ח ז"ל אך עכ"ז כיון דאיכא כמה גדולים דסמכו על המתירים משום דהם מבשלים בבית ישראל, הנה אם אנשי עיר במבי נהגו בזה היתר אין למחות בידם, ורק בתנאי שיהיה ישראל יוצא ובא שם בבית התבשיל וגם שיהיה ישראל אחד מבני הבית מחתה באש בכל בישול ובישול דאעפ"י דלדעת מרן ז"ל לא מהני חיתוי בתבשיל וכמ"ש בסעי' ז' וכמ"ש הפר"ח ז"ל סק"י מ"מ כיון דאמרינן דסומכים על המתירים המקילים יש להם לפחות להזהר בזה. והנזהר שלא לסמוך על סברת המקילין בשום אופן תע"ב =תבוא עליו ברכת= טוב ומי שיש לו מח בקדקדו יבין כמה תקלות יצא מזה אעפ"י שהישראל יוצא ונכנס ודי בהערה זאת ואין פנאי להאריך יותר והשי"ת יאיר עינינו בתורתו אכי"ר.